
DR.30.6.2010 24 

 
Bahawa dalam meluluskan Rancangan Malaysia Kesepuluh, 
Dewan yang mulia ini menyeru seluruh rakyat Malaysia supaya 
bersatu padu dengan semangat “1Malaysia : Rakyat 
Didahulukan Pencapaian Diutamakan” dan mempunyai iltizam 
yang teguh bagi melaksanakan tanggungjawab yang murni 
untuk menjayakan pelan transformasi ke arah negara 
berpendapatan tinggi dan maju, berdaya tahan dan berdaya 
saing, demi untuk meningkatkan kesejahteraan rakyat Malaysia” 
[29 Jun 2010] 

 Tuan Yang di-Pertua: Minta Yang Berhormat Menteri di Jabatan Perdana 
Menteri menjawab.  Yang Berhormat Padang Rengas. 

11.34 pg. 

 Menteri di Jabatan Perdana Menteri [Dato’ Seri Mohamed Nazri 
Abdul Aziz]: Tuan Yang di-Pertua, bagi pihak Jabatan Perdana Menteri saya 
mengucapkan terima kasih kepada Ahli-ahli Yang Berhormat yang mengambil 
bahagian dalam perbahasan Rancangan Malaysia Kesepuluh (RMKe-10) yang 
menyentuh perkara-perkara di bawah tanggungjawab Jabatan Perdana Menteri. 
Sesungguhnya Jabatan Perdana Menteri amat menghargai pandangan, teguran, 
saranan dan cadangan Ahli-ahli Yang Berhormat berkenaan.  

Tuan Yang di-Pertua, Yang Berhormat Sungai Siput, Yang Berhormat 
Seremban, Yang Berhormat Telok Intan, Yang Berhormat Lipis, Yang Berhormat 
Kuala Kedah, Yang Berhormat Johor Bharu, Yang Berhormat Pokok Sena dan 
Yang Berhormat Bagan telah membangkitkan mengenai cadangan perpindahan 
Parlimen ke Putrajaya.  

Tuan Yang di-Pertua, saya ingin memaklumkan Dewan yang mulia ini 
bahawa jawapan bertulis pada 8 Jun, 2010 kepada pertanyaan lisan Yang 
Berhormat Kota Melaka bahawa Jemaah Menteri telah bersetuju membina 
bangunan baru Parlimen adalah tidak tepat. Jawapan tersebut diedarkan tanpa 
dirujuk kepada saya terlebih dahulu. Sebagai anggota Jemaah Menteri saya tahu 
sama ada Jemaah Menteri telah membincangkan ataupun tidak perkara 
berkenaan. Dalam isu ini Jemaah Menteri tidak ada membuat keputusan untuk 
memindah atau membina bangunan baru Parlimen. 

Untuk makluman Ahli-ahli Yang Berhormat, sebenarnya pihak Jabatan 
Kerja Raya telah pun menjalankan kajian serta siasatan ke atas bangunan 
Parlimen yang kini menjangkau usia 50 tahun. Hasilnya menunjukkan terdapat 
kemerosotan keselamatan dan ketahanan kepada kerangka struktur konkrit keluli 
serta struktur bumbung tajam dan terdapat kemerosotan ketahanan pada 
penyambungan panel faset bangunan. Sehubungan itu, Kementerian Kerja Raya 
akan mengemukakan tiga cadangan kepada Jemaah Menteri berhubung perkara 
ini: 

(i) membaik pulih bangunan Parlimen sedia ada dengan 
mengadakan persidangan Parlimen secara sementara 
di Pusat Konvensyen Antarabangsa Putrajaya; 

(ii) membina bangunan baru dan membaik pulih bangunan 
sedia ada; dan 

(iii) menaikkan taraf PICC di Putrajaya menjadi bangunan 
Parlimen yang baru dan bangunan asal Parlimen di baik 
pulih menjadi galeri sejarah. 



Bahawa dalam meluluskan Rancangan Malaysia Kesepuluh, Dewan yang mulia ini menyeru seluruh rakyat Malaysia supaya bersatu padu dengan semangat "1Malaysia : Rakyat Didahulukan Pencapaian Diutamakan" dan mempunyai iltizam yang teguh bagi melaksanakan tanggungjawab yang murni untuk menjayakan pelan transformasi ke arah negara berpendapatan tinggi dan maju, berdaya tahan dan berdaya saing, demi untuk meningkatkan kesejahteraan rakyat Malaysia" [29 Jun 2010]. Tuan Yang di-Pertua: Minta Yang Berhormat Menteri di Jabatan Perdana Menteri menjawab. Yang Berhormat Padang Rengas. 11.34 pg. Menteri di Jabatan Perdana Menteri [Dato' Seri Mohamed Nazri Abdul Aziz]: Tuan Yang di-Pertua, bagi pihak Jabatan Perdana Menteri saya mengucapkan terima kasih kepada Ahli-ahli Yang Berhormat yang mengambil bahagian dalam perbahasan Rancangan Malaysia Kesepuluh (RMKe-10) yang menyentuh perkara-perkara di bawah tanggungjawab Jabatan Perdana Menteri. Sesungguhnya Jabatan Perdana Menteri amat menghargai pandangan, teguran, saranan dan cadangan Ahli-ahli Yang Berhormat berkenaan. Tuan Yang di-Pertua, Yang Berhormat Sungai Siput, Yang Berhormat Seremban, Yang Berhormat Telok Intan, Yang Berhormat Lipis, Yang Berhormat Kuala Kedah, Yang Berhormat Johor Bharu, Yang Berhormat Pokok Sena dan Yang Berhormat Bagan telah membangkitkan mengenai cadangan perpindahan Parlimen ke Putrajaya. Tuan Yang di-Pertua, saya ingin memaklumkan Dewan yang mulia ini bahawa jawapan bertulis pada 8 Jun, 2010 kepada pertanyaan lisan Yang Berhormat Kota Melaka bahawa Jemaah Menteri telah bersetuju membina bangunan baru Parlimen adalah tidak tepat. Jawapan tersebut diedarkan tanpa dirujuk kepada saya terlebih dahulu. Sebagai anggota Jemaah Menteri saya tahu sama ada Jemaah Menteri telah membincangkan ataupun tidak perkara berkenaan. Dalam isu ini Jemaah Menteri tidak ada membuat keputusan untuk memindah atau membina bangunan baru Parlimen. Untuk makluman Ahli-ahli Yang Berhormat, sebenarnya pihak Jabatan Kerja Raya telah pun menjalankan kajian serta siasatan ke atas bangunan Parlimen yang kini menjangkau usia 50 tahun. Hasilnya menunjukkan terdapat kemerosotan keselamatan dan ketahanan kepada kerangka struktur konkrit keluli serta struktur bumbung tajam dan terdapat kemerosotan ketahanan pada penyambungan panel faset bangunan. Sehubungan itu, Kementerian Kerja Raya akan mengemukakan tiga cadangan kepada Jemaah Menteri berhubung perkara ini: (i) membaik pulih bangunan Parlimen sedia ada dengan mengadakan persidangan Parlimen secara sementara di Pusat Konvensyen Antarabangsa Putrajaya; (ii) membina bangunan baru dan membaik pulih bangunan sedia ada; dan. (iii) menaikkan taraf PICC di Putrajaya menjadi bangunan Parlimen yang baru dan bangunan asal Parlimen di baik pulih menjadi galeri sejarah.